Държавен вестник, бр. 80, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  80
Определянето на необходимия професи­
онален опит като изискване за заемане на 
определена длъжност не трябва да бъде са­
моцел. Този опит следва да бъде съобразен 
с функциите и задачите, които се възлагат 
на съответната структура от системата за 
защита на националната сигурност. Нацио­
налната сигурност съгласно разпоредбата на 
приетия и обнародван Закон за управление 
и функциониране на системата за защита на 
националната сигурност е динамично със­
тояние на обществото и на държавата, при 
което са защитени териториалната цялост, 
суверенитетът и конституционно установеният 
ред на страната, когато са гарантирани демо­
кратичното функциониране на институциите 
и основните права и свободи на гражданите, 
в резултат на което нацията запазва и уве­
личава своето благосъстояние и се развива, 
както и когато страната успешно защитава 
националните си интереси и реализира на­
ционалните си приоритети. 
На служба „Военна информация“ са възло­
жени задачи, свързани не само с отбраната на 
страната, а и с националната сигурност. Една 
от основните задачи на Службата е добиване 
и анализ на стратегическа разузнавателна ин­
формация, необходима както за отбраната на 
страната, така и за защита на националната 
сигурност от външни посегателства, рискове и 
заплахи. В съвременната динамична и сложна 
външна среда за сигурност рисковете и запла­
хите рядко имат класически военен характер. 
Те се пораждат от невоенни явления и фактори 
и следва да се идентифицират в ранен стадий, 
за да бъдат предприети превантивни дейст­
вия във фазата, неизискваща силов отговор. 
Основните задачи на военното разузнаване 
на стратегическо ниво, посочени в чл. 12 от 
закона, надхвърлят рамките на дейността по 
осигуряване на Българската армия и въоръже­
ните сили за изпълнение на тяхната основна 
мисия – отбраната на Република България. 
Тези, които имат чисто военен характер и 
изискват специфична военна експертиза, са 
само една част. Дейността на Службата е 
функция на сложния и разнообразен характер 
на рисковете и заплахите за националната и 
коалиционната сигурност, налагаща неконвен­
ционални методи на противодействие. Служба 
„Военна информация“ изпълнява задачи и в 
областта на асиметрични рискове и заплахи – 
тероризъм, нелегален трафик на хора, оръжие 
и наркотици, оръжия за масово унищожа­
ване и тяхното разпространение. Кръгът на 
дейност на Службата по никакъв начин не 
налага ограничаване на възможността неин 
ръководител да бъде само военнослужещ на 
действителна военна служба с висше военно 
звание. Така се въвеждат допълнителни огра­
ничения, надхвърлящи целесъобразността. 
Директорът на служба „Военна информация“ 
трябва да е способен да изгради стратегическа 
визия за развитието є, която е обвързана с 
динамиката на геополитическите процеси и 
външната среда за сигурност, да задава точ­
но приоритетите и да контролира ефективно 
дейността на Службата. 
Предвидените в чл. 24, ал. 6 от закона 
правомощия на директора също не водят 
до извода, че с тази длъжност могат да се 
справят единствено военнослужещи с висше 
офицерско звание. Не мога да приема, че всеки 
един военнослужещ само поради висшето си 
офицерско звание притежава необходимите 
познания, които да му дават предимство при 
ръководенето на Службата. Всеки военнослу­
жещ, придобил професионален стаж независи­
мо в кой вид въоръжени сили и с определено 
военно звание, ще отговаря на приетите от 
народните представители критерии. Не съм 
убеден, че именно този опит, без да се дър­
жи сметка за специфичните познания, дава 
преимущество при изпълнение на задачите 
на Службата. Явно и за народните представи­
тели действителната военна служба и висшето 
военно звание не е абсолютно необходимата 
предпоставка. В противен случай това изисква­
не щеше да бъде въведено и за заместниците 
на директора. След като цивилни лица могат 
да бъдат заместник-директори и ще могат да 
изпълняват функциите и правомощията на 
ръководителя в негово отсъствие, не виждам 
основание директорът да не може да бъде 
лице, различно от военнослужещ. 
Изложените аргументи относно изисква­
нията за заемане на ръководната длъжност в 
Службата през последните години и възложе­
ните є задачи ми дават основание да призова 
народните представители да обсъдят отново и 
въведеното изискване професионалният опит 
за директора на служба „Военна информация“ 
и заместника му да е придобит само във 
въоръжените сили или в държавни органи 
и структури, които осъществяват диплома­
тическа, отбранителна, разузнавателна, кон­
траразузнавателна, оперативно-издирвателна, 
правоохранителна и охранителна дейност и 
които са представени в Съвета по сигурността 
към Министерския съвет. След като Народ­
ното събрание, президентът на републиката 
и Министерският съвет имат важна роля при 
управлението на системата за защита на на­
ционалната сигурност, не виждам основание 
служителите, подпомагащи органите в тази 
дейност, да бъдат ограничавани при заемане 
на тези длъжности. Контролът, осъществя­
ван от постоянните комисии в Народното 
събрание над дейността на службите, също е 
важен елемент от управлението на системата 
за защита на националната сигурност и този 
опит следва да бъде приет като професиона­